CELEX: 
Language: el
Date: 1999-01-09 00:00:00
Title: ΑΠΟΦΑΣΗ ΤΟΥ ΣΥΜΒΟΥΛΙΟΥ της 31ης Δεκεμβρίου 1998 για τη θέσπιση του καταστατικού της οικονομικής και δημοσιονομικής επιτροπής

Avis juridique important

|

31999Q0109

Καταστατικό της οικονομικής και δημοσιονομικής επιτροπής  

Επίσημη Εφημερίδα αριθ. L 005 της 09/01/1999 σ. 0072 - 0073

ΠΑΡΑΡΤΗΜΑ ΚΑΤΑΣΤΑΤΙΚΟ ΤΗΣ ΟΙΚΟΝΟΜΙΚΗΣ ΚΑΙ ΔΗΜΟΣΙΟΝΟΜΙΚΗΣ ΕΠΙΤΡΟΠΗΣ Άρθρο 1 Η οικονομική και δημοσιονομική επιτροπή εκπληρώνει τα καθήκοντα που περιγράφονται στις παραγράφους 2 και 4 του άρθρου 109 Γ της συνθήκης για την ίδρυση της Ευρωπαϊκής Κοινότητας.Άρθρο 2 Μεταξύ άλλων, η οικονομική και δημοσιονομική επιτροπή μπορεί:- να διατυπώνει γνώμη στα πλαίσια της διαδικασίας που οδηγεί στη λήψη αποφάσεων σχετικά με το μηχανισμό ισοτιμιών κατά το τρίτο στάδιο της Οικονομικής και Νομισματικής Ένωσης (ΜΣΙ ΙΙ),- με την επιφύλαξη του άρθρου 151 της συνθήκης, να προετοιμάζει τις εργασίες ανασκόπησης που διεξάγει το Συμβούλιο σχετικά με την εξέλιξη της ισοτιμίας του ευρώ,- να παρέχει το πλαίσιο εντός του οποίου ο διάλογος μεταξύ Συμβουλίου και Ευρωπαϊκής Κεντρικής Τράπεζας (ΕΚΤ) μπορεί να προπαρασκευάζεται και να συνεχίζεται σε επίπεδο ανώτερων στελεχών από υπουργεία, εθνικές κεντρικές τράπεζες, την Επιτροπή και την ΕΚΤ.Άρθρο 3 Τα μέλη της οικονομικής και δημοσιονομικής επιτροπής και οι αναπληρωτές τους έχουν ως οδηγό, κατά την εκτέλεση των καθηκόντων τους, το γενικότερο συμφέρον της Κοινότητας.Άρθρο 4 Οι γνώμες, οι εκθέσεις και οι ανακοινώσεις εγκρίνονται με απλή πλειοψηφία των μελών στις περιπτώσεις που έχει ζητηθεί ψηφοφορία. Κάθε μέλος της οικονομικής και δημοσιονομικής επιτροπής έχει μία ψήφο. Ωστόσο, όταν δίνεται συμβουλή ή γνώμη για θέματα επί των οποίων ενδέχεται να λάβει αργότερα απόφαση το Συμβούλιο, τα μέλη που προέρχονται από τις κεντρικές τράπεζες και την Επιτροπή συμμετέχουν πλήρως στις συζητήσεις, αλλά δεν συμμετέχουν στην ψηφοφορία. Η οικονομική και δημοσιονομική επιτροπή δίνει επίσης αναφορά για τις μειοψηφούσες γνώμες που διατυπώνονται κατά τις συζητήσεις.Άρθρο 5 Η οικονομική και δημοσιονομική επιτροπή εκλέγει μεταξύ των μελών της, με απλή πλειοψηφία των μελών της, τον πρόεδρό της για διάστημα δύο ετών. Η διετής αυτή θητεία μπορεί να ανανεώνεται. Ο πρόεδρος εκλέγεται μεταξύ των μελών που είναι ανώτερα στελέχη στις εθνικές διοικήσεις. Ο πρόεδρος μεταβιβάζει το δικαίωμα ψήφου του στον αναπληρωτή του.Άρθρο 6 Στην περίπτωση που κωλύεται να ασκήσει τα καθήκοντά του, ο πρόεδρος αντικαθίσταται από τον αντιπρόεδρο της οικονομικής και δημοσιονομικής επιτροπής ο οποίος εκλέγεται με την ίδια διαδικασία.Άρθρο 7 Εκτός εάν η οικονομική και δημοσιονομική επιτροπή αποφασίσει διαφορετικά, οι αναπληρωτές μπορούν να παρίστανται στις συνεδριάσεις της, αλλά δεν συμμετέχουν στις συζητήσεις και δεν ψηφίζουν.Ένα μέλος που δεν είναι σε θέση να συμμετάσχει σε μια συνεδρίαση της οικονομικής και δημοσιονομικής επιτροπής μπορεί να μεταβιβάζει τα καθήκοντά του σε κάποιον από τους αναπληρωτές. Μπορεί επίσης να τα μεταβιβάζει σε άλλο μέλος. Ο προεδρεύων της συνεδρίασης και ο γραμματέας πρέπει να ενημερώνονται σχετικά γραπτώς πριν από τη συνεδρίαση. Σε εξαιρετικές περιπτώσεις, ο πρόεδρος μπορεί να συμφωνεί εναλλακτικές ρυθμίσεις.Άρθρο 8 Η οικονομική και δημοσιονομική επιτροπή μπορεί να αναθέτει τη μελέτη συγκεκριμένων θεμάτων στους αναπληρωτές της, σε υποεπιτροπές ή σε ομάδες εργασίας. Στις περιπτώσεις αυτές, η προεδρία ασκείται από μέλος ή αναπληρωτή που διορίζεται από την ίδια. Τα μέλη της οικονομικής και δημοσιονομικής επιτροπής, οι αναπληρωτές της και οι υποεπιτροπές της ή ομάδες εργασίας της μπορούν να ζητούν τη συνδρομή εμπειρογνωμόνων.Άρθρο 9 Η οικονομική και δημοσιονομική επιτροπή συγκαλείται από τον πρόεδρό της με δική του πρωτοβουλία, ή κατόπιν αιτήματος του Συμβουλίου, της Επιτροπής ή δύο τουλάχιστον μελών της επιτροπής.Άρθρο 10 Ο πρόεδρος εκπροσωπεί την οικονομική και δημοσιονομική επιτροπή. Συγκεκριμένα, η επιτροπή μπορεί να εξουσιοδοτήσει τον πρόεδρό της να υποβάλλει εκθέσεις για τις συζητήσεις της και να δίνει προφορικά εξηγήσεις για τις γνώμες και ανακοινώσεις της. Ο πρόεδρος αναλαμβάνει τις σχέσεις της επιτροπής με το Ευρωπαϊκό Κοινοβούλιο.Άρθρο 11 Οι εργασίες της οικονομικής και δημοσιονομικής επιτροπής είναι εμπιστευτικές. Ο ίδιος κανόνας ισχύει για τις εναλλακτικές εργασίες, των υποεπιτροπών και των ομάδων εργασίας της.Άρθρο 12 Η οικονομική και δημοσιονομική επιτροπή επικουρείται από γραμματεία της οποίας προΐσταται ένας γραμματέας. Ο γραμματέας και το αναγκαίο προσωπικό της γραμματείας παρέχονται από την Επιτροπή. Ο γραμματέας διορίζεται από την Επιτροπή ύστερα από διαβούλευση με την οικονομική και δημοσιονομική επιτροπή. Ο γραμματέας και το προσωπικό του ενεργούν βάσει οδηγιών της οικονομικής και δημοσιονομικής επιτροπής κατά την εκτέλεση των έναντι αυτής καθηκόντων τους.Τα έξοδα της οικονομικής και δημοσιονομικής επιτροπής συμπεριλαμβάνονται στις δημοσιονομικές προβλέψεις της Επιτροπής.Άρθρο 13 Η οικονομική και δημοσιονομική επιτροπή θεσπίζει τον εσωτερικό της κανονισμό.